ΓΡΑΠΤΗ ΕΡΩΤΗΣΗ E-2246/03

υποβολή: Mara Sornosa Martnez (PSE)και Brbara Dhrkop Dhrkop (PSE) προς την Επιτροπή

(7 Ιουλίου 2003)

Θέμα: Καταγγελία 2002/4893 SG (2002) A/7230/2 σχετικά με τη διαπλάτυνση του αεροδρομίου του Σαν Σεμπαστιάν (απάντηση από την Ισπανία)

Στην απάντηση E-3417/02(1), η Επιτροπή δήλωνε ότι σύμφωνα με τις πληροφορίες που παρέσχον οι ισπανικές αρχές, ούτε το ισπανικόπουργείο δημοσίων έργων ούτε οι αερολιμενικές αρχές δεν είχαν παρουσιάσει έως τώρα (Ιανουάριος τρέχοντος έτους) σχέδιο διαπλάτυνσης του αεροδρομίου του Σαν Σεμπαστιάν ούτε, συνεπώς, μελέτη των επιπτώσεων αυτών των έργων επί του περιβάλλοντος της ζώνης SIC ES2120015 και της ζώνης ΖΕΡΑ 37.

Ωστόσο, οι συντάκτριες της ερωτήσεως αντελήφθησαν ότι οι ισπανικές αρχές δεν πληροφόρησαν δεόντως την Επιτροπή, στο βαθμό που το ρυθμιστικό σχέδιο καθορισμού της διαπλάτυνσης του αεροδρομίου εγκρίθηκε με τοπουργικό διάταγμα της 17ης Ιουλίου 2001 και δημοσιεύθηκε στην ισπανική Εφημερίδα της Κυβερνήσεως στις 7 Αυγούστου 2001, όπως μπορεί να παρατηρήσει η Επιτροπή στα συμπληρωματικά έγγραφα της καταγγελίας 2002/4893 πουποβλήθηκαν από τη Συντονιστική κατά διαπλάτυνσης του αεροδρομίου.

Πώς φρονεί η Επιτροπή ότι θα παρέμβει στις ισπανικές αρχές για να λάβει τις αναγκαίες πληροφορίες, πλήρεις και ανταποκρινόμενες στην πραγματικότητα, ώστε να δυνηθεί έτσι να φέρει εις πέρας χρήσιμη και επείγουσα έρευνα σχετικά με την εκτιθέμενη περίπτωση·

(1) ΕΕ C 155 E της 3.7.2003, σελ. 151.

Κοινή απάντησητου κ. Wallstrm εξ ονόματος της Επιτροπήςστις γραπτές ερωτήσεις E-2245/03 και E-2246/03

(14 Αυγούστου 2003)

Όπως αναφέρθηκε στην τελευταία απάντηση της Επιτροπής στις γραπτές ερωτήσεις E-1701/02 και E-3417/02 των Αξιότιμων Μελών του Κοινοβουλίου, σε ό,τι αφορά το εν λόγω έργο, η Επιτροπή απευθύνθηκε στις ισπανικές αρχές για να συγκεντρώσει πλήρη στοιχεία ως προς τα καταγγελλόμενα.

Στην απάντησή τους, οι ισπανικές αρχές ανέφεραν ότι το ενδεικτικό σχέδιο για την διεύρυνση του αεροδρομίου αφορά την οροθέτηση των περιοχών στις οποίες παρέχει το αεροδρόμιοπηρεσίες, που κρίνεται απαραίτητη για την ασφαλή και αποτελεσματική διεκπεραίωση των αεροναυτικών δραστηριοτήτων οι οποίες εγγυώνται τις δυνατότητες ανάπτυξης του εν λόγω αεροδρομίου. Παράλληλα ανέφεραν ότι το συγκεκριμένο σχέδιο δεν είναι ακριβές στο βαθμό που αυτό είθισται για τα έργα.

Οι ισπανικές αρχές ανακοίνωση ότι θα εγκαινιαστούν τέσσερα έργα τα οποία αφορούν τη στάθμευση αεροσκαφών και τους χώρους στάθμευσης για τα οχήματα, ουδέν εκ των οποίων αφορά το διάδρομο προσγειώσεως.

Οι εν λόγω διευρύνσεις κατ' αρχήν δεν θα επηρεάσουν προστατευόμενες περιοχές.

Τόσο για τα ως άνω έργα όσο και για τις εργασίες διεύρυνσης του διαδρόμου προσγείωσης, οι ισπανικές αρχές ανακοίνωσαν ότι θα πραγματοποιηθεί μελέτη αξιολόγησης των περιβαλλοντικών επιπτώσεων ώστε να τηρηθούν οι διατάξεις του άρθρου 6 της οδηγίας 92/43/ΕΟΚ του Συμβουλίου, της 21ης Μαΐου 1992, σχετικά με τη διατήρηση των φυσικών οικοτόπων και της άγριας πανίδας και χλωρίδας.

Επί του παρόντος η Επιτροπή αναλύει τις τελευταίες πληροφορίες που διαβίβασαν οι καταγγέλλοντες τον Ιούνιο του 2003.

Η Επιτροπή θεωρεί ότι το άρθρο 6 πρέπει να τηρηθεί σε ό,τι αφορά το ως άνω σχέδιο. Κατά συνέπεια, ως θεματοφύλακας των συνθηκών, θα πράξει ότι απαραίτητο για να εξασφαλίσει εν προκειμένω την τήρηση της κοινοτικής νομοθεσίας.

Σύμφωνα με το άρθρο 13, παράγραφος 3, οι απαιτήσεις περιβαλλοντικής αξιολόγησης της οδηγίας 2001/42/ΕΚ του Ευρωπαϊκού Κοινοβουλίου και του Συμβουλίου της 27ης Ιουνίου 2001, ισχύουν αποκλειστικά και μόνο για σχέδια και προγράμματα των οποίων η πρώτη επίσημη προπαρασκευαστική πράξη εγκρίθηκε μετά τις 21 Ιουλίου 2004 (με περιορισμένες εξαιρέσεις). Δεδομένου ότι κατά τα φαινόμενα έχουν ήδη αρχίσει οι εργασίες για το κυρίως σχέδιο, η εν λόγω οδηγία δεν θα πρέπει να εφαρμοστεί για τη συγκεκριμένή περίπτωση.